ברי לארסון

בריאן סידוני דסולניירס (באנגלית: Brianne Sidonie Desaulniers, נולדה ב-1 באוקטובר 1989), שידועה בשם הבמה ברי לארסון (באנגלית: Brie Larson), היא שחקנית קולנוע, מוזיקאית ובמאית קולנוע אמריקאית. לארסון זכתה בפרסים רבים, כולל פרס אוסקר, פרס גלובוס הזהב, פרס גילדת שחקני המסך ופרס הבאפט"א.

ביוגרפיה
היא נולדה ב-1 באוקטובר 1989 בשם בריאן סידוני דסולניירס בסקרמנטו, קליפורניה שבארצות הברית. הוריה התגרשו בילדותה והיא גדלה בלוס אנג'לס עם אמה ואחותה. אביה הוא קנדי-צרפתי ושפת האם שלה היא צרפתית.

ב-2005 יצא לאור אלבום המוזיקה הראשון שלה. אחרי הדיסק הראשון, היא זנחה את קריירה המוזיקה והחליטה להיות שחקנית קולנוע.

קריירה קולנועית
הופעתה הראשונה הייתה ב-1998 במערכון בתוכנית "The Tonight Show" של ג'יי לנו.
ב-1999 שיחקה בתפקידה הקולנועי הראשון בסרט "משלוח מיוחד".
ב-2001 שיחקה בתפקיד ראשי בסדרת הטלוויזיה "לגדל את אבא" ב-The WB.
ב-2003 שיחקה בסרט המקורי של חברת וולט דיסני "בדיוק על המסלול".
ב-2004 שיחקה בתפקיד קטן, בסרט "פתאום 30". באותה שנה שיחקה בסרט "מסיבת פיג'מות" עם ג'ף גרלין. בשנת 2007 שיחקה בדרמת ההתבגרות "לזכור את המבוכה" לצד אמבר הרד. בשנת 2009 שיחקה בסרט "בנות טאנר הול". לאחר מכן שיחקה בסרט "לכסח ת'בית".

את פרסומה הטלוויזיוני הראשון קיבלה בסדרת הטלוויזיה "טרה", שם שיחקה את דמותה של קייט גרגסון בין 2009–2011.

ב-2010 שיחקה בסרטו של נוח באומבאך "גרינברג". באותה שנה שיחקה בסרט "האקסים של החברה שלי" שהפך לסרט קאלט. באותה שנה שיחקה תפקיד דרמטי בסרט המתח "רמברנדט", עליו זכתה לשבחים.

ב-2012 שיחקה בסרט "הבעיה עם בליס". בנוסף, שיחקה בסרט "רחוב ג'אמפ 21" על פי תסריט של מייקל באקול. באותה שנה היא כתבה תסריט והייתה חלק של צוות הבמאים בסרט הקצר "The Arm" בו שיחקה שרה ראמוס.

ב-2013 קיבלה קריירת המשחק שלה תפנית כאשר כיכבה בסרט "בית זמני" (אנ'), וזכתה לביקורות מהללות על תפקידה, והחלה להיחשב שחקנית איכותית. באותה שנה שיחקה בסרט העצמאי "לחיות את הרגע", ובסרט "דון ג'ון" שביים ג'וזף גורדון-לוויט.

ב-2014 שיחקה בסרט "המהמר" לצד מארק וולברג.

ב-2015 זכתה לתפקיד קולנועי משמעותי בסרט הדרמה "חדר" וזכתה לשבחי המבקרים. בעקבות זאת היא זכתה בפרס אוסקר לשחקנית הטובה ביותר, פרס גלובוס הזהב לשחקנית הטובה ביותר בסרט דרמה, פרס גילדת שחקני המסך ופרס באפט"א לשחקנית הטובה ביותר על גילום דמותה של ג'וי. שיחקה גם בסרט "אסון מהלך".

במהלך 2016 שיחקה בדרמת הפשע הבריטית של בן ויטלי "אש חופשית".

בשנת 2017 השתתפה בסרט ההרפתקאות "קונג: אי הגולגולת", אשר מהווה אתחול לסדרת סרטי קינג קונג. השתתפה גם בסרט "טירת הזכוכית".

בשנת 2018 זכתה לארסון בפרס קריסטל למצוינות נשים בקולנוע.

בשנת 2019 שיחקה בתפקיד הראשי בסרט גיבורי העל "קפטן מארוול", אותה חזרה לגלם בסרט "הנוקמים: סוף המשחק". באותה שנה ביימה לראשונה סרט - "חנות חדי קרן"  שהפיקה לנטפליקס - וגם שיחקה בו בתפקיד ראשי.

בשנת 2019 השתתפה לארסון בתוכנית במרחבי הטבע עם בר גרילס אשר צולמה בפנמה.

בשנת 2023 שיחקה בסדרה שיעורים בכימיה, עליה קיבלה מועמדות בפרס גלובוס הזהב לשחקנית הטובה ביותר במיני-סדרה או בסרט טלוויזיה.

 חיים אישיים 
בשנת 2013 לרסון החלה לצאת עם הזמר אלכס גרינוולד, סולן להקת הרוק Phantom Planet, והם היו מאורסים משנת 2016 עד ל-2019. ב-10 בינואר 2019, דווח כי הזוג ביטל את אירוסיהם. הם התגוררו יחד בשכונת הוליווד הילס בלוס אנג'לס.

לרסון מסתייגת לגבי חייה האישיים ומסרבת לענות בראיונות על שאלות שגורמות לה אי־נוחות. על רצונה להיות פרטית, היא אמרה שהיא חוששת שישפטו אותה על הפגמים שלה ושהפרטיות מאפשרת לה לשחק במגוון רחב של תפקידים.

לרסון שומרת על נוכחות פעילה במדיה החברתית ומשתמשת בה כפלטפורמה לשיתוף דעות ופוסטים שהיא כותבת בעצמה. בשנת 2020 היא הקימה ערוץ יוטיוב משלה. היא הוכתרה על ידי פורבס ברשימת 30Under30 לשנת 2016 והוכתרה על ידי מגזין People ברשימת האנשים היפים לשנת 2016 ושוב בשנת 2019. בשנת 2018, היא הוכתרה בין השחקנים האמריקאים הטובים ביותר מתחת לגיל 30 על ידי IndieWire. בשנת 2019, מוזיאון מאדאם טוסו בניו יורק חשף פסל שעווה של לרסון בתור קפטן מארוול, ובאותה שנה, מגזין "טיים" כינה אותה כאחת מ-100 האנשים המשפיעים ביותר בעולם. בשנת 2021, לארסון וחברתה הטובה, עמיתתה השחקנית ג'סי אניס, השיקו את הפודקאסט Learning Lots, ש"מטרתו לקיים שיחות מעוררות סביב תרבות הפופ, נושאים מגמתיים וכמה מהשאלות העמוקות של החיים".

פילמוגרפיה
 קולנוע 
שנהסרטתפקידהערות2004פתאום 30ילדה חולהמסיבת פיג'מות (אנ')ליז דניאלס2005מדיסוןנערה מתחרה #22006שריקת הינשוףביאטריס ליפ2007הצד הגס של הפינגוויניםילדת פינגוויןדיבובלזכור את המבוכהאנג'י2009לכסח ת'ביתסוזי דקרJust Peckאמיליבנות טאנר הולקייט2010גרינברג שרההאקסים של החברה שלינטלי "אנוי" אדמס2011רמפארטהלן2012רחוב ג'אמפ 21מוליהבעיה עם בליססטפני ג'וסקיThe Armסרט קצר; במאית ותסריטאית2013דון ג'וןמוניקה מרטלובית זמני (אנ')גרייס הווארדWeightingסרט קצר; במאית ותסריטאיתלחיות את הרגעקאסידי רוי2014המהמראיימי פיליפס2015Digging for Fireמקסאסון מהלךקיםחדרג'וי2016אש חופשיתג'סטין2017קונג: אי הגולגולתמייסון וויברטירת הזכוכיתג'אנט וולסחנות חדי קרןקיטגם במאית ומפיקהבסמטי בלוזלינדה2019קפטן מארוולקרול דנברס/קפטן מארוולהנוקמים: סוף המשחקצדק ורחמיםאווה אנסליבין שני שרכים: הסרטעצמה2021שאנג-צ'י ואגדת עשר הטבעותקרול דנברס/קפטן מארוול2023המארוולסמהיר ועצבני 10טס

 טלוויזיה 
שנהסדרהתפקידהערות1998The Tonight Showילדה/דמויות שונות2 פרקים1998To Have & to Holdלילי קווין2 פרקים1999מגע של מלאכיםרייצ'לפרק: "Into the Fire"צעירים לנצחרובין רוביןפרק: "Fall on Your Knees"2000Then Came Youאליסון בצעירותהפרק: "Then Came Aidan's Ex"2002-2001Raising Dadאמילי סטיוארטתפקיד ראשי; 22 פרקים2003Right on Trackקורטני אנדרססרט מקורי של ערוץ דיסני2008הלוחשת לרוחותכריסטה אייזנברגפרק: "Slam"2011-2009טרהקייט גרגסוןתפקיד ראשי (3 עונות); 36 פרקים2011הליגהאשלי2 פרקים2012NTSF:SD:SUV::קתריןפרק: "The Real Bicycle Thief"2013קרול שואונערת קולג'2 פרקים2014-2013קומיוניטירייצ'ל3 פרקים2023סקוט פילגרים הולך על זהנטלי "אנוי" אדמסדיבוב; 8 פרקיםשיעורים בכימיהאליזבת' זוטתפקיד ראשי; 8 פרקים
גם מפיקה בפועל

פרסים ומועמדויות
פרסשנהקטגוריהפרויקטתוצאהמקורפרס אוסקר2016השחקנית הטובה ביותרחדרפרס גלובוס הזהב2016השחקנית הטובה ביותר בסרט קולנוע - דרמה2024השחקנית הטובה ביותר במיני סדרה, סדרת אנתולוגיה או סרט טלוויזיהשיעורים בכימיהפסטיבל לוקרנו2013השחקנית הטובה ביותרטווח קצר 12פרס באפט"א לקולנוע2016השחקנית הטובה ביותר בתפקיד ראשיחדרפרס הכוכב העולהברי לארסוןפרס אמי לבידור בפריים טיים2024השחקנית הראשית הטובה ביותר במיני-סדרה או סדרת אנתולוגיה או סרטשיעורים בכימיהפרסי האקדמיה האוסטרלית לאמנויות הקולנוע והטלוויזיה2016השחקנית הטובה ביותרחדרפרס NAACP Image2020האנסמבל הטוב ביותר בסרט קולנועצדק ורחמיםפרס סאטורן2019שחקנית הקולנוע הראשית הטובה ביותרקפטן מארוולפרס בחירת הקהל2019כוכבת הקולנוע האהובה של השנהכוכב סרטי האקשן האהוב של השנה2024המארוולספרסי קריסטל + לוסי לנשים בקולנוע2018פרס קריסטלפסטיבל הסרטים סאנדנס2012פרס מיוחד של חבר השופטים לסרט קצרThe Armפרס אינדפנדנט ספיריט2013השחקנית הראשית הטובה ביותרטווח קצר 122015חדרפרסי בחירת הילדים של ניקלודיאון2019גיבור על אהובקפטן מארוול / הנוקמים: סוף המשחקשחקנית קולנוע אהובה2024המארוולספרסי גות'הם2013השחקנית הטובה ביותרטווח קצר 122015חדרפרסי הסרטים והטלוויזיה של MTV2016השחקן הטוב ביותר בסרטההופעה הפורצת הטובה ביותר בסרט2019הקרב הטוב ביותר בסרטקפטן מארוולהגיבור הטוב ביותר בסרטפרס גילדת שחקני המסך2016ההופעה הטובה ביותר של שחקנית בתפקיד ראשיחדר2024ההופעה הטובה ביותר של שחקנית במיני סדרה או סרט טלוויזיהשיעורים בכימיהפרסי איגוד מבקרי הקולנוע האמריקאי2014שחקנית הקולנוע הטובה ביותרטווח קצר 122016חדר2023השחקנית הטובה ביותר בסרט/מיני סדרהשיעורים בכימיהפרסי אמפייר2015השחקנית הטובה ביותרחדרפרס סטלייט2015השחקנית הטובה ביותר בסרט קולנוע (דרמה)2024השחקנית הטובה ביותר - מיני סדרה או סרט טלוויזיהשיעורים בכימיהפרסי בחירת הנוער2015שחקנית קולנוע נבחרת - דרמהחדרסרט נבחר - כימיה2017שחקנית קולנוע נבחרת - מדע בדיוניקונג: אי הגולגולת2019שחקנית קולנוע נבחרת - אקשןקפטן מארוול / הנוקמים: סוף המשחקפרסי Black Reel2020האנסמבל הטוב ביותרצדק ורחמים

קישורים חיצוניים







 הערות שוליים 

קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכות פרס באפט"א לשחקנית הטובה ביותר
קטגוריה:זוכי פרס גילדת שחקני המסך - שחקנים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:במאיות קולנוע אמריקאיות
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמנים אמריקאים הידועים בשם במה
קטגוריה:פורבס 30Under30
קטגוריה:זוכי פרס גות'הם: שחקנים
קטגוריה:אמריקאים שהופיעו ברשימת טיים 100
קטגוריה:זוכות פרס קריסטל
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
קטגוריה:שחקנים ביקום הקולנועי של מארוול